title: 2013/590/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/272

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2011
   (2013/590/EU)
   EUROOPAN PARLAMENTTI, joka

               —

               ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0100/2013),

               1.

               myöntää Euroopan verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan verkko- ja tietoturvaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 135.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 77, 13.3.2004, s. 1.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2011 sekä viraston vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0100/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2012 Euroopan verkko- ja tietoturvaviraston (jäljempänä ’virasto’) pääjohtajalle vastuuvapauden viraston talousarvion toteuttamisesta varainhoitovuonna 2010 (6) ja vastuuvapauspäätökseen liitetyssä päätöslauselmassa se muun muassa

                              —

                              ilmaisi huolestumisensa siitä, että tilintarkastustuomioistuimen mukaan seuraavalle varainhoitovuodelle siirrettyjen määrärahojen osuus oli 19 prosenttia viraston koko talousarviosta,

                              —

                              kehotti virastoa

                              —

                              ottamaan käyttöön kattavan fyysisen inventaarioluettelon ja varmistamaan kirjanpitoaineiston oikeellisuuden,

                              —

                              edistämään avoimuutta sekä arvioissa että sen osalta, kuka vastaa hankkeista,

                              —

                              tiukentamaan hankintojen hyväksymistä rahoituspäätöksen ja työohjelman tasolla,

                              —

                              varmistamaan, että poikkeukset ilmoitetaan kattavasti sen vuotuisessa toimintakertomuksessa,

                              —

                              varmistamaan, että mahdollisten sääntöjenvastaisuuksien osalta toteutetaan riittäviä jatkotoimia,

                              —

                              kehittämään jälkitarkastuksia ja raportoimaan niistä;

                  C.

                  ottaa huomioon, että viraston määrärahat vuonna 2011 olivat kaiken kaikkiaan 8 102 921 euroa eli 0,003 prosenttia vähemmän kuin viraston vuoden 2010 talousarvio (joka oli 8 133 188 euroa); ottaa huomioon, että vuonna 2011 unionin alkuperäinen maksuosuus viraston talousarvioon oli 7 931 858 euroa (7), kun se oli 7 928 200 euroa vuonna 2010;

         Talousarvio- ja varainhallinto

                  1.

                  palauttaa mieliin, että unionin alkuperäinen maksuosuus viraston talousarvioon vuonna 2011 oli 7 931 858 euroa; panee merkille, että talousarvion toteuttaminen parani edellisvuoteen verrattuna;

                  2.

                  panee merkille tilinpäätöksestä, että viraston alkuperäinen talousarvio vuonna 2011 oli 7 931 858 euroa; toteaa, että johtokunta tarkisti talousarviota, jotta se heijastaisi Euroopan vapaakauppaliiton jäsenvaltioiden 171 063 euron suuruista rahoitusosuutta;

                  3.

                  panee merkille viraston tilinpäätöksestä, että määrärahoista sidottiin 100 prosenttia, kun vuonna 2010 vastaava luku oli 99,95 prosenttia, ja maksut puolestaan ylsivät 85,82 prosenttiin kaikista hallinnoiduista määrärahoista, kun vastaava luku oli 75,46 prosenttia vuonna 2010;

         Määrärahasiirrot varainhoitovuodelta toiselle

                  4.

                  panee merkille tilinpäätöksestä, että vuoden 2011 loppuun mennessä sovituista mutta vielä maksamatta olevista maksusitoumusmäärärahoista 1 166 895 euroa siirrettiin vuodelle 2012; toteaa lisäksi, että kaikkiaan vuonna 2011 seuraavalle varainhoitovuodelle siirrettyjen ja peruuntuneiden määrärahojen (toisin sanoen määrärahojen, jotka siirrettiin vuodelta 2010 mutta joita ei maksettu vuonna 2011) määrä oli 130 133 euroa;

                  5.

                  on huolestunut siitä, että jälleen kerran tilintarkastustuomioistuimen mukaan 33 prosenttia viraston toimintatalousarviosta (osasto 3) siirrettiin seuraavalle varainhoitovuodelle; on huolestunut tilanteesta, joka on talousarvion vuotuisuuden periaatteen vastainen ja osoittaa, että osastosta 3 rahoitettujen viraston toimien täytäntöönpanossa oli viiveitä; kehottaa jälleen kerran virastoa tiedottamaan vastuuvapauden myöntävälle viranomaiselle toimista, joita se on toteuttanut tämän puutteen korjaamiseksi; toteaa myös, että tilanne on parantunut edellisestä vuodesta (52 prosenttia);

                  6.

                  palauttaa mieliin, että tilintarkastustuomioistuimen mukaan 34 prosenttia viraston hallinnollisesta talousarviosta (osasto 2) siirrettiin seuraavalle varainhoitovuodelle; toteaa, että tämä tilanne on vastoin talousarvion vuotuisuuden periaatetta; kehottaa jälleen kerran virastoa tiedottamaan vastuuvapauden myöntävälle viranomaiselle toimista, joita se on toteuttanut tämän puutteen korjaamiseksi;

         Hankintamenettelyt

                  7.

                  panee merkille tilintarkastustuomioistuimen kertomuksesta, että viraston on tarpeen parantaa käyttöomaisuuteen liittyvää dokumentointia, sillä käyttöomaisuuden hankinta kirjataan laskun eikä omaisuuserän perusteella; kehottaa virastoa tiedottamaan vastuuvapauden myöntävälle viranomaiselle toimista, joita se on toteuttanut tämän puutteen korjaamiseksi;

         Palvelukseenottomenettelyt

                  8.

                  toteaa tilintarkastustuomioistuimen havainneen vuonna 2010, että palvelukseenottomenettelyiden avoimuutta on aihetta parantaa, ja että riittäviä toimia ei ole toteutettu tämän puutteen korjaamiseksi, ja että näin ollen tilintarkastustuomioistuin on jälleen kerran huomauttanut, että viraston on syytä parantaa näiden menettelyiden avoimuutta; pyytää virastoa tiedottamaan vastuuvapauden myöntävälle viranomaiselle toimista, joita se on toteuttanut tämän puutteen korjaamiseksi; arvioi, että jotkut henkilöstösääntöjen määräyksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

                  9.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (8).

         (1)  EUVL C 388, 15.12.2012, s. 135.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 77, 13.3.2004, s. 1.

         (5)  EYVL L 357, 31.12.2002, s. 72.

         (6)  EUVL L 286, 17.10.2012, s. 221.

         (7)  Tilinpäätös varainhoitovuodelta 2011, s. 20.

         (8)  Hyväksytyt tekstit, P7_TA(2013)0134 (katso tämän virallisen lehden sivu 374).


title: 2012/572/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan tautienehkäisy- ja -valvontakeskuksen talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan tautienehkäisy- ja -valvontakeskuksen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/184

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan tautienehkäisy- ja -valvontakeskuksen talousarvion toteuttamisesta varainhoitovuonna 2010
   (2012/572/EU)
   EUROOPAN PARLAMENTTI, joka

               —

               ottaa huomioon Euroopan tautienehkäisy- ja -valvontakeskuksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan tautienehkäisy- ja -valvontakes- kuksen tilinpäätöksestä varainhoitovuodelta 2010 sekä keskuksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon tautien ehkäisyn ja valvonnan eurooppalaisen keskuksen perustamisesta 21 päivänä huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (3) ja erityisesti sen 23 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0123/2012),

               1.

               myöntää Euroopan tautienehkäisy- ja -valvontakeskuksen johtajalle vastuuvapauden keskuksen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan tautienehkäisy- ja -valvontakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 122.

      (2)  EYVL L 248, 16.9.2002, s. 1.

      (3)  EUVL L 142, 30.4.2004, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan tautienehkäisy- ja -valvontakeskuksen talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon Euroopan tautienehkäisy- ja -valvontakeskuksen lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen Euroopan tautienehkäisy- ja -valvontakeskuksen tilinpäätöksestä varainhoitovuodelta 2010 sekä keskuksen vastaukset (1),

                  —

                  ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon tautien ehkäisyn ja valvonnan eurooppalaisen keskuksen perustamisesta 21 päivänä huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (3) ja erityisesti sen 23 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0123/2012),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että Euroopan tautienehkäisy- ja -valvontakeskuksen (’keskus’) varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2011 keskuksen johtajalle vastuuvapauden keskuksen talousarvion toteuttamisesta varainhoitovuonna 2009 (5) ja päätökseen liitetyssä päätöslauselmassa se kehotti keskusta muun muassa

                              —

                              esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden tuloksista ja edellisen varainhoitovuoden tuloksista,

                              —

                              puuttumaan siirrettyjen määrärahojen suureen määrään, mikä vaikuttaa kielteisesti talousarvion toteuttamiseen ja on vastoin talousarvion vuotuisperiaatetta,

                              —

                              täyttämään velvollisuutensa ja toimittamaan vastuuvapauden myöntävälle viranomaiselle johtajansa laatiman kertomuksen, jossa on yhteenveto sisäisen tarkastuksen suositusten sisällöstä;

                  C.

                  ottaa huomioon, että keskuksen kokonaistalousarvio varainhoitovuodeksi 2010 oli 57 800 000 euroa, kun se oli 49 200 000 euroa vuonna 2009, mikä merkitsee 17,5 prosentin lisäystä; ottaa huomioon, että unionin kokonaismaksuosuus keskuksen talousarvioon vuonna 2010 oli 56 225 000 euroa;

         Talousarvio- ja varainhallinto

                  1.

                  palauttaa mieliin, että unionin alkuperäinen maksuosuus keskuksen talousarvioon vuonna 2010 oli 53 078 000 euroa; huomauttaa kuitenkin, että siihen lisättiin ylijäämän palautuksesta saatu 145 000 euroa, joten unionin osuus vuonna 2010 oli yhteensä 53 223 000 euroa;

                  2.

                  korostaa, että varainhoitovuoden 2010 Euroopan unionin yleisen talousarvion mukaisesti kokonaismaksuosuus keskukselle oli 56 225 000 euroa ja se koostui

                              —

                              33 360 000 euron maksuosuudesta osastoon 1 ja 2 ja

                              —

                              22 895 000 euron maksuosuudesta, josta on suoritettu 10 000 000 euroa, osastoon 3;

                        toteaa kuitenkin, että samassa asiakirjassa esitetään, että unionin kokonaismaksuosuus vuonna 2010 oli 53 223 000 euroa; panee merkille komission lausunnon, että unionin maksuosuus keskukselle vuonna 2010 oli 56 225 000 euroa ja että luku 53 223 000 euroa johtuu talousarvion numerotietojen liitteenä olevan tekstin epäjohdonmukaisuuksista; katsoo tämän osoittavan, että komission on toimitettava vastuuvapauden myöntävälle viranomaiselle vuosittain konsolidoidut tiedot kokonaisrahoituksesta, jonka kukin erillisvirasto saa vuosittain unionin yleisestä talousarviosta;

                  3.

                  panee keskuksen antamien tietojen perusteella merkille, että toinen avustussopimus tehtiin laajentumisen pääosaston kanssa alustavasti kahdeksi vuodeksi ja sen jälkeen tehty 400 000 euron talousarviolisäys ajanjaksolle 2009–2010 pantiin täytäntöön vuonna 2010; toteaa, että vuonna 2011 keskuksen oli tarkoitus esittää pyyntö avustuksen keston jatkamisesta;

                  4.

                  toteaa keskuksen lopullisen tilinpäätöksen perusteella, että varainhoitovuoden 2010 lopussa päästiin maksusitoumusmäärärahojen osalta 95 prosentin käyttöasteeseen; on kuitenkin huolissaan, että maksumäärärahoina talousarvion toteutusaste oli ainoastaan 68 prosenttia kokonaistalousarviosta; pitää tätä parannuksena verrattuna vuoteen 2009 (59 prosenttia) mutta katsoo kuitenkin, että keskuksen on ponnisteltava enemmän tässä asiassa;

                  5.

                  korostaa, että maksumäärärahojen käyttöaste kasvoi 92,7 prosenttiin, mikä tarkoittaa, että määrärahoja jäi käyttämättä 3 800 000 miljoonaa euroa; panee merkille, että tämä vajaakäyttö liittyy siihen, että keskus rajoitti maksumäärärahapyyntöjään vähentääkseen tilillään vuoden lopulla olevaa käteisvarojen määrää, kuten tilintarkastustuomioistuin ja komissio olivat pyytäneet;

                  6.

                  panee keskuksen vuoden 2010 vuotuisen toimintakertomuksen perusteella merkille, että tulojen ja menojen hyväksyjänä johtaja delegoi taloudellista vastuuta viidelle yksikönpäällikölle sekä tietyksi ajanjaksoksi johtajan toimiston koordinaattorille; toteaa kuitenkin, että johtajan on allekirjoitettava kaikki yli 250 000 euron sopimukset;

         Määrärahasiirrot varainhoitovuodelta toiselle

                  7.

                  panee tilintarkastustuomioistuimen huomautusten mukaan merkille, että keskus siirsi vuonna 2010 varainhoitovuodelle 2011 yhteensä 15 600 000 euroa (27 prosenttia talousarvion kokonaismäärästä ja 50 prosenttia osaston 3 (toimintamenot) määrärahoista); kehottaa keskusta korjaamaan viipymättä tilintarkastustuomioistuimen havaitsemat määrärahasiirtoja koskevat puutteet; korostaa, että määrärahasiirtojen suurella määrällä on kielteinen vaikutus talousarvion toteutukseen;

                  8.

                  on huolissaan siitä, että siirtojen suuri määrä, johon liittyi siirtovelkojen alhainen määrä, on liiallinen ja vastoin talousarvion vuotuisperiaatetta;

         Kirjanpitojärjestelmä

                  9.

                  toteaa keskuksen talousarvio- ja varainhallintoa koskevan selvityksen mukaan, että vuosi 2010 oli ensimmäinen kokonainen vuosi, jolloin keskus pani koko vuotta koskevan talousarvionsa täytäntöön komission integroidun talousarvio- ja kirjanpitojärjestelmän (ABAC WF) mukaisesti;

                  10.

                  panee vuoden 2010 vuosittaisen toimintakertomuksen perusteella merkille, että keskus tarkisti maksuja ja sitoumuksia koskevia sisäisiä menettelyjään;

         Hankintamenettelyt

                  11.

                  toteaa keskuksen vuotuisen toimintakertomuksen perusteella, että hankintatoimisto käsitteli vuonna 2010 kaikkiaan 50 avointa menettelyä ja 18 neuvottelumenettelyä sekä kahdeksan ehdotuspyyntöä; kehottaa keskusta toimittamaan vastuuvapauden myöntävälle viranomaiselle kunkin hankintamenettelyn tulokset;

                  12.

                  toteaa, että viiden vuoden neuvottelujen jälkeen keskus ja Ruotsin vanhustenhuollosta ja kansanterveydestä vastaava ministeriö ovat allekirjoittaneet toimipaikkasopimuksen;

         Henkilöresurssit

                  13.

                  panee merkille, että keskuksen entinen johtaja lähti keskuksesta helmikuussa 2010 ottaakseen vastaan tehtävän Maailman terveysjärjestön Euroopan aluetoimistossa;

                  14.

                  kehottaa keskusta ryhtymään riittäviin toimiin palvelukseenottomenettelyidensä avoimuuden takaamiseksi; on erityisen huolissaan tilintarkastustuomioistuimen havainnosta, jonka mukaan vähimmäisvaatimuksia, joiden täytyttyä hakija voidaan kutsua haastatteluun tai kirjata varallaololuetteloon, ei ollut vahvistettu etukäteen; panee merkille, että tämä saattaa vaikuttaa nepotismin tai eturistiriitatilanteen peittelyltä;

                  15.

                  panee keskuksen talousarvio- ja varainhallintoa koskevan selvityksen perusteella merkille, että keskuksessa työskentelevien väliaikaisten toimihenkilöiden kokonaismäärä oli 31. joulukuuta 2010 henkilöstötaulukon yhteensä 200 toimesta 175;

                  16.

                  toteaa lisäksi talousarvio- ja varainhallintoa koskevan selvityksen perusteella, että väliaikaisten ja sopimussuhteisten toimihenkilöiden vaihtuvuus oli seitsemän prosenttia vuonna 2010;

                  17.

                  katsoo, että keskus on tärkeä unionin elin, joka tehostaa ja kehittää eurooppalaista tautien seurantaa, arvioi tunnettuja ja uusia ihmisten terveyttä uhkaavia tartuntatauteja ja tiedottaa niistä ja kerää eurooppalaista terveyteen liittyvää tietoa;

         Toiminta

                  18.

                  toteaa, että keskus työskentelee nyt kumppaneidensa kanssa pannakseen täytäntöön muutokset vuoden 2009 H1N1-pandemiasta opitun mukaisesti, jotta keskuksen toimintaa voidaan parantaa tulevaisuudessa; korostaa kuitenkin, että keskus edisti merkittävällä tavalla toimia H1N1-pandemian torjumiseksi, sillä se laati alustavat ohjeet influenssapandemiassa käytettävien erityisrokotteiden käytöstä vuonna 2009;

         Sisäinen tarkastus

                  19.

                  panee talousarvio- ja varainhallintoa koskevan selvityksen perusteella merkille, että sisäisen valvonnan järjestelmän täytäntöönpanoa tarkistettiin; on huolissaan erityisesti siitä, että kahta standardeista ei ole vieläkään pantu täytäntöön eli toiminnan jatkuvuutta ja arviointia koskevia standardeja ja että neljä muuta on pantu vasta osittain täytäntöön; kehottaa siksi keskusta ryhtymään viipymättä toimiin tämän asian suhteen ja ilmoittamaan vastuuvapauden myöntävälle viranomaiselle kyseisten standardien täytäntöönpanotilanteesta;

                  20.

                  toteaa talousarvio- ja varainhallintoa koskevan selvityksen perusteella, että sisäisen tarkastuksen suunniteltu vuotuisen työohjelman laatimista tukevia menettelyjä koskeva ja hallintotietojärjestelmään keskittyvä tarkastus lykättiin vuoteen 2011; pyytää sen vuoksi keskusta ilmoittamaan vastuuvapauden myöntävälle viranomaiselle sisäisen tarkastuksen tekemistä havainnoista;

                  21.

                  toteaa myös, että keskuksen mukaan vuoden 2010 lopun sisäisessä tarkastuksessa ei raportoitu mitään kriittisiä havaintoja; panee kuitenkin merkille, että kuusi merkittävää havaintoa oli edelleen avoinna; on saanut keskukselta tietoja, joiden mukaan neljä kyseisistä suosituksista koskee terveysviestintää, tulosindikaattoreita, taloushallinnon henkilöstön käyttämiä tarkistuslistoja sekä keskuksen kokousten kustannusarviota; kehottaa keskusta ilmoittamaan vastuuvapauden myöntävälle viranomaiselle kahdesta muusta suosituksesta, jotka keskuksen on vielä pantava täytäntöön;

                  22.

                  pyytää kiinnittämään huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

                  23.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (6).

         (1)  EUVL C 366, 15.12.2011, s. 122.

         (2)  EYVL L 248, 16.9.2002, s. 1.

         (3)  EUVL L 142, 30.4.2004, s. 1.

         (4)  EYVL L 357, 31.12.2002, s. 72.

         (5)  EUVL L 250, 27.9.2011, s. 145.

         (6)  Hyväksytyt tekstit, P7_TA(2012)0164 (ks. tämän virallisen lehden sivu 388).

      LIITE

         EUROOPAN PARLAMENTIN SUOSITUKSET AIEMPINA VUOSINA

                  Euroopan tautienehkäisy- ja -valvontakeskus

                  2006

                  2007

                  2008

                  2009

                  Toiminta/Hankinnat

                              —

                              Hankinnasta annettuja sääntöjä ei pantu täytäntöön kurinalaisesti: selkeiden valintakriteerien puute; menettelyn virheellinen valinta; tarjouskilpailuilmoituksessa kuvatun menettelyn noudattamatta jättäminen; menettelyitä koskeneiden asiakirja-aineistojen riittämättömyys.

                  —

                              —

                              Parlamentti kehotti keskusta esittämään vertailun vastuuvapausmenettelyn kohteena olevan vuoden tuloksista ja edellisen varainhoitovuoden tuloksista, jotta vastuuvapauden myöntävällä viranomaisella olisi mahdollisuus arvioida paremmin keskuksen toimintaa eri vuosina.

                              —

                              Keskuksen ja Ruotsin valtion välillä ei ollut vielä toimipaikkasopimusta, sillä moni seikka vaati vielä lisää neuvotteluja.

                              —

                              Parlamentti kehotti keskusta esittämään vertailun vastuuvapausmenettelyn kohteena olevan vuoden tuloksista ja edellisen varainhoitovuoden tuloksista.

                  Määrärahojen siirtäminen varainhoitovuodelta toiselle

                              —

                              Vuotuisperiaatetta ei noudatettu tarkasti. Lähes 45 prosenttia vuoden aikana tehdyistä sitoumuksista siirrettiin toiselle varainhoitovuodelle. Lisäksi vuoden 2006 toisella puoliskolla tehtiin lukuisia siirtoja, joiden syynä oli henkilöstötarpeiden epätarkka arviointi.

                              —

                              Vuotuisperiaatetta ei noudatettu tarkasti. Keskuksen talousarvion suunnittelussa, seurannassa ja sitä seuranneessa täytäntöönpanossa oli puutteita.

                              —

                              Kun päätettiin talousarvioon tehtävistä muutoksista, niiden vaikutuksia työohjelmaan ja tavoitteiden saavuttamiseen ei arvioitu.

                              —

                              Vuotuisperiaatetta ei noudatettu tarkasti. Keskuksen talousarvion suunnittelussa ja sitä seuranneessa täytäntöönpanossa oli puutteita.

                              —

                              Parlamentti kehotti komissiota tutkimaan, miten voitaisiin varmistaa tarveperusteisen kassanhallinnan soveltaminen, sillä keskuksella oli suuret käteisvarat pitkän ajanjakson ajan (31. joulukuuta 2008: 16 705 091 euroa).

                              —

                              Parlamentti kehotti keskusta ilmoittamaan vastuuvapauden myöntävälle viranomaiselle tämän puutteen korjaamiseksi toteutetuista toimista. Määrärahasiirtojen suuri määrä, joka vaikutti kielteisesti talousarvion toteutukseen, on vastoin talousarvion vuotuisperiaatetta.

                  Henkilöresurssit

                  —

                  —

                              —

                              Palvelukseenottomenettelyiden suunnittelussa oli heikkouksia.

                  —

                  Sisäinen tarkastus

                              —

                              Oikeudellisia sitoumuksia tehtiin varainhoitoasetuksen vastaisesti ennen vastaavia talousarviositoumuksia.

                              —

                              Keskus ei noudattanut varainhoitoasetusta eikä taloudellisuuden periaatetta. Keskus maksoi vuonna 2007 500 000 euroa päärakennuksensa kunnostamisesta johtuen sopimuksesta, jonka keskus oli allekirjoittanut rakennuksen omistajan kanssa. Kyseisessä sopimuksessa ei eritelty toteutettujen töiden luonnetta, määräaikoja eikä maksuehtoja.

                              —

                              Keskus ei ollut vieläkään kaikilta osin täyttänyt velvollisuuttaan toimittaa vastuuvapauden myöntävälle viranomaiselle johtajansa laatima kertomus, jossa on yhteenveto sisäisen tarkastajan tekemien sisäisten tarkastusten määrästä.

                              —

                              Keskus ei ollut vieläkään kaikilta osin täyttänyt velvollisuuttaan toimittaa vastuuvapauden myöntävälle viranomaiselle johtajansa laatima kertomus, jossa on yhteenveto sisäisen tarkastuksen suositusten sisällöstä.


title: 2012/193/EU: Neuvoston päätös, annettu 13 päivänä maaliskuuta 2012 , Euroopan unionin sekä Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton välillä näiden valtioiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa, tehdyn järjestelyasiakirjan tekemisestä unionin puolesta#Järjestelyasiakirja Euroopan unionin sekä Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton välillä näiden valtioiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa#Sopimuspuolten yhteinen julistus erityisestä osallistumisesta Schengenin säännöstön täytäntöönpanoon, soveltamiseen ja kehittämiseen

text:
               13.4.2012

               FI

               Euroopan unionin virallinen lehti

               L 103/3

         NEUVOSTON PÄÄTÖS,
   annettu 13 päivänä maaliskuuta 2012,
   Euroopan unionin sekä Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton välillä näiden valtioiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa, tehdyn järjestelyasiakirjan tekemisestä unionin puolesta
   (2012/193/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 74, 77 ja 79 artiklan yhdessä 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Sen jälkeen kun komissio sai tarvittavat valtuudet 15 päivänä toukokuuta 2006, Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton kanssa on käyty neuvottelut näiden valtioiden osallistumisesta niiden komiteoiden työskentelyyn, jotka avustavat komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa.

               (2)

               Euroopan unionin sekä Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton välillä näiden valtioiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa, tehty järjestelyasiakirja allekirjoitettiin Euroopan unionin puolesta 22 päivänä syyskuuta 2011 neuvoston päätöksen 2012/192/EU (1) mukaisesti sillä varauksella, että se myöhemmin tehdään.

               (3)

               Tämä järjestelyasiakirja olisi tehtävä.

               (4)

               Tämä päätös ei vaikuta Yhdistyneen kuningaskunnan asemaan sellaisena kuin siitä määrätään Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, osaksi Euroopan unionia sisällytetystä Schengenin säännöstöstä tehdyssä pöytäkirjassa sekä Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyssä neuvoston päätöksessä 2000/365/EY (2).

               (5)

               Tämä päätös ei vaikuta Irlannin asemaan sellaisena kuin siitä määrätään Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, osaksi Euroopan unionia sisällytetystä Schengenin säännöstöstä tehdyssä pöytäkirjassa sekä Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyssä neuvoston päätöksessä 2002/192/EY (3).

               (6)

               Tämä päätös ei vaikuta Tanskan asemaan sellaisena kuin siitä määrätään Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin sekä Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton välillä näiden valtioiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa, tehty järjestelyasiakirja sekä siihen liitetty yhteinen julistus.
   Järjestelyasiakirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa unionin puolesta järjestelyasiakirjan 7 artiklan 4 kohdassa tarkoitettu hyväksymisasiakirja tarkoituksin ilmaista unionin suostumus tulla asiakirjan sitomaksi.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 13 päivänä maaliskuuta 2012.

            Neuvoston puolesta

            Puheenjohtaja

         M. VESTAGER

      (1)  Katso tämän virallisen lehden sivu 1.

      (2)  EYVL L 131, 1.6.2000, s. 43.

      (3)  EYVL L 64, 7.3.2002, s. 20.

      JÄRJESTELYASIAKIRJA
      Euroopan unionin sekä Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton välillä näiden valtioiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa
      EUROOPAN UNIONI
      sekä
      ISLANNIN TASAVALTA,
      jäljempänä ’Islanti’,
      LIECHTENSTEININ RUHTINASKUNTA,
      jäljempänä ’Liechtenstein’,
      NORJAN KUNINGASKUNTA,
      jäljempänä ’Norja’, ja
      SVEITSIN VALALIITTO,
      jäljempänä ’Sveitsi’,
      yhdessä jäljempänä ’Schengenin säännöstöön osallistuvat valtiot’, jotka
      OTTAVAT HUOMIOON Euroopan unionin neuvoston sekä Islannin tasavallan ja Norjan kuningaskunnan välillä 18 päivänä toukokuuta 1999 tehdyn sopimuksen viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen, jäljempänä ’Norjan ja Islannin kanssa tehty osallistumissopimus’,
      OTTAVAT HUOMIOON Euroopan unionin, Euroopan yhteisön ja Sveitsin valaliiton välillä 26 päivänä lokakuuta 2004 allekirjoitetun sopimuksen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen, jäljempänä ’Sveitsin kanssa tehty osallistumissopimus’,
      OTTAVAT HUOMIOON Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä 28 päivänä helmikuuta 2008 allekirjoitetun pöytäkirjan Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, jäljempänä ’Liechtensteinin kanssa tehty osallistumispöytäkirja’,
      OTTAVAT HUOMIOON Euroopan unionin neuvoston sekä Islannin tasavallan ja Norjan kuningaskunnan välillä 18 päivänä toukokuuta 1999 kirjeenvaihtona tehdyn sopimuksen komiteoista, jotka avustavat Euroopan komissiota tämän käyttäessä toimeenpanovaltaansa,
      OTTAVAT HUOMIOON Euroopan unionin neuvoston ja Sveitsin valaliiton välillä kirjeenvaihtona tehdyn, 26 päivänä lokakuuta 2004 allekirjoitetun sopimuksen komiteoista, jotka avustavat Euroopan komissiota tämän käyttäessä toimeenpanovaltaansa,
      OTTAVAT HUOMIOON Liechtensteinin kanssa tehtyyn, 28 päivänä helmikuuta 2008 allekirjoitettuun osallistumispöytäkirjaan liitetyn julistuksen osallistumisesta komiteoihin, jotka avustavat Euroopan komissiota tämän käyttäessä toimeenpanovaltaansa,
      KATSOVAT, että sellaiset Euroopan komission, jäljempänä ’komissio’, toimeenpanovaltaansa käyttäessään hyväksymät Schengenin säännöstön uudet säädökset tai toimenpiteet, joihin on sovellettu tässä järjestelyasiakirjassa määrättyjä menettelyjä, tulevat sovellettaviksi samanaikaisesti Euroopan unionissa ja sen kyseessä olevissa jäsenvaltioissa sekä Schengenin säännöstöön osallistuvissa valtioissa,
      KATSOVAT, että on tarpeen varmistaa Schengenin säännöstön uusien säädösten tai toimenpiteiden soveltaminen ja yhdenmukainen täytäntöönpano, mikä edellyttää Schengenin säännöstöön osallistuvien valtioiden osallistumista niiden komiteoiden työskentelyyn, jotka avustavat komissiota tämän käyttäessä toimeenpanovaltaansa silloin, kun päätetään Schengenin säännöstöä kehittävistä säädöksistä tai toimenpiteistä,
      KATSOVAT, että osallistumissopimuksissa ei ole yksityiskohtaisia sääntöjä Schengenin säännöstöön osallistuvien valtioiden osallistumisesta niiden komiteoiden työskentelyyn, jotka avustavat komissiota tämän käyttäessä toimeenpanovaltaansa silloin, kun päätetään Schengenin säännöstöä kehittävistä säädöksistä tai toimenpiteistä,
      KATSOVAT, että Islannin tasavallan, Norjan kuningaskunnan ja Liechtensteinin ruhtinaskunnan osallistumisesta sen komitean työskentelyyn, joka avustaa komissiota tämän käyttäessä yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetussa Euroopan parlamentin ja neuvoston direktiivissä 95/46/EY (1) vahvistettua toimeenpanovaltaansa, määrätään tällä hetkellä Euroopan talousalueesta tehdyssä sopimuksessa, kun taas Sveitsin valaliiton osallistumisesta tähän komiteaan määrätään Sveitsin kanssa tehdyn osallistumissopimuksen liitteenä olevassa kirjeenvaihdossa,
      OVAT SOPINEET SEURAAVAA:
      1 artikla
      Tätä järjestelyasiakirjaa sovelletaan Schengenin säännöstöä muuttaviin tai siihen perustuviin säädöksiin tai toimenpiteisiin, jotka komissio hyväksyy Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa käyttäessään.
      2 artikla
      1.   Schengenin säännöstöön osallistuvat valtiot osallistuvat tarkkailijoina niiden komiteoiden työskentelyyn, jotka avustavat komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa, jäljempänä ’Schengenin komiteamenettelyyn kuuluvat komiteat’, ja joita tarkoitetaan tämän järjestelyasiakirjan liitteessä.
      2.   Kun Schengenin säännöstöä muuttavalla tai siihen perustuvalla uudella säädöksellä perustetaan uusi komitea avustamaan komissiota tämän käyttäessä toimeenpanovaltaansa, Schengenin säännöstöön osallistuvat valtiot osallistuvat kyseisen komitean työskentelyyn sen päätöksen, jolla komitea on perustettu, voimaantulosta alkaen.
      3.   Komissio saattaa Schengenin komiteamenettelyyn kuuluvien komiteoiden luettelon, joka julkaistaan Euroopan unionin virallisessa lehdessä, säännöllisesti ajan tasalle.
      3 artikla
      1.   Schengenin säännöstöön osallistuvien valtioiden edustajat osallistuvat Schengenin komiteamenettelyyn kuuluvien komiteoiden työskentelyyn tässä artiklassa kuvatulla tavalla.
      2.   Schengenin säännöstöön osallistuvilla valtioilla on Schengenin komiteamenettelyyn kuuluvissa komiteoissa mahdollisuus

                  —

                  selittää, mitä ongelmia niillä on jonkin tietyn, Schengenin säännöstön täytäntöönpanoon, soveltamiseen tai kehittämiseen liittyvän säädöksen tai toimenpiteen suhteen, ja vastata muiden valtuuskuntien esille tuomiin ongelmiin,

                  —

                  tuoda esiin käsityksensä niiden kannalta merkityksellisten määräysten laatimista, kehittämistä ja täytäntöönpanoa koskevista kysymyksistä.

            3.   Schengenin säännöstöön osallistuvilla valtioilla on oikeus tehdä ehdotuksia Schengenin komiteamenettelyyn kuuluvissa komiteoissa. Keskustelun jälkeen komissio voi tarkastella näitä ehdotuksia ehdotuksen tai aloitteen tekemistä silmällä pitäen.
      4.   Schengenin säännöstöön osallistuvat valtiot eivät osallistu Schengenin komiteamenettelyyn kuuluvien komiteoiden äänestyksiin eivätkä saa olla läsnä äänestyksissä.
      5.   Kun Schengenin komiteamenettelyyn kuuluvien komiteoiden kokoukset kutsutaan koolle, Schengenin säännöstöön osallistuville valtioille toimitetaan esityslista, toimenpide-ehdotukset, joista niiltä pyydetään lausuntoa, ja kaikki muut asiaankuuluvat valmisteluasiakirjat samaan aikaan kuin EU:n jäsenvaltioille.
      6.   Schengenin komiteamenettelyyn kuuluvien komiteoiden asiakirjojen julkista saatavuutta koskevat ne periaatteet ja edellytykset, joita sovelletaan komission asiakirjoihin (2).
      7.   Tähän artiklaan on viitattava, kun tätä järjestelyasiakirjaa sovelletaan ja kun Schengenin komiteamenettelyyn kuuluvien komiteoiden menettelysääntöjä vahvistetaan.
      4 artikla
      Laatiessaan Schengenin säännöstön määräyksiä muuttavia tai niihin perustuvia ehdotuksia komissio kuulee epävirallisesti Schengenin säännöstöön osallistuvien valtioiden asiantuntijoita samalla tavoin kuin se kuulee Euroopan unionin jäsenvaltioiden, jäljempänä ’jäsenvaltiot’, asiantuntijoita laatiessaan ehdotuksiaan.
      5 artikla
      1.   Ainoastaan Euroopan unionin toimivaltaiset toimielimet saavat hyväksyä Schengenin säännöstöä kehittäviä uusia säädöksiä tai toimenpiteitä (3).
      Jollei 3 kohdasta muuta johdu:

                  —

                  tällaiset säädökset tai toimenpiteet tulevat voimaan samanaikaisesti Euroopan unionissa ja sen kyseessä olevissa jäsenvaltioissa sekä Schengenin säännöstöön osallistuvissa valtioissa, jollei näissä säädöksissä ta toimenpiteissä nimenomaisesti toisin mainita,

                  —

                  se, että kukin Schengenin säännöstöön osallistuva valtio hyväksyy tällaiset säädökset tai toimenpiteet, luo oikeuksia ja velvollisuuksia kyseisen Schengenin säännöstöön osallistuvan valtion sekä Euroopan unionin ja sen niiden jäsenvaltioiden välille, joita nämä säädökset ja toimenpiteet sitovat.

            2.   Schengenin säännöstöön osallistuville valtioille ilmoitetaan sellaisten 1 kohdassa tarkoitettujen säädösten tai toimenpiteiden hyväksymisestä, joihin on sovellettu tässä järjestelyasiakirjassa määrättyjä menettelyjä.
      Komission pääsihteeristö ilmoittaa 1 kohdassa tarkoitettujen säädösten tai toimenpiteiden hyväksymisestä Schengenin säännöstöön osallistuville valtioille tähän artiklaan viitaten, jos kyseisten säädösten tai toimenpiteiden hyväksymisestä ilmoitetaan jäsenvaltioille.
      Jos komission pääsihteeristö ei ilmoita 1 kohdassa tarkoitettujen säädösten tai toimenpiteiden hyväksymisestä jäsenvaltioille, näiden säädösten tai toimenpiteiden hyväksymisestä ilmoittaa Schengenin säännöstöön osallistuville valtioille tähän artiklaan viitaten se komission pääosasto, joka vastaa kyseisten säädösten tai toimenpiteiden hyväksymisestä.
      3.   Kukin Schengenin säännöstöön osallistuva valtio päättää itsenäisesti, hyväksyykö se 1 kohdassa tarkoitettujen säädösten tai toimenpiteiden sisällön ja ottaako se ne osaksi oikeusjärjestystään. Näistä päätöksistä on ilmoitettava komissiolle 30 päivän kuluessa siitä, kun komissio on ilmoittanut kyseisistä säädöksistä tai toimenpiteistä.
      Tapauksiin, joissa Schengenin säännöstöön osallistuvat valtiot hyväksyvät 1 kohdassa tarkoitetut säädökset ja toimenpiteet, samoin kuin niiden hyväksymättä jättämisen seurauksiin sovelletaan seuraavia määräyksiä:

                  —

                  Islanti ja Norja – Islannin ja Norjan kanssa tehdyn osallistumissopimuksen 8 artikla,

                  —

                  Sveitsi – Sveitsin kanssa tehdyn osallistumissopimuksen 7 artikla,

                  —

                  Liechtenstein – Liechtensteinin kanssa tehdyn osallistumispöytäkirjan 5 artikla.

            6 artikla
      1.   Schengenin säännöstöön osallistuvat valtiot maksavat tämän järjestelyasiakirjan täytäntöönpanoon liittyvien hallintokustannusten kattamiseksi Euroopan unionin yleiseen talousarvioon vuosittain rahoitusosuuden, joka on sellainen osa 500 000 euron määrästä, joka vastaa niiden bruttokansantuotteen prosentuaalista osuutta kaikkien osallistuvien valtioiden yhteenlasketusta bruttokansantuotteesta, ja jota määrää voidaan vuosittain tarkistaa Euroopan unionin inflaatiokehityksen huomioon ottamiseksi.
      Mainittua 500 000 euron määrää tarkistetaan kirjeenvaihdolla, jos sellaisten Schengenin komiteamenettelyyn kuuluvien komiteoiden, joihin Schengenin säännöstöön osallistuvat valtiot osallistuvat, tai näiden komiteoiden kokousten määrän kehitys sitä vaatii.
      2.   Schengenin komiteamenettelyyn kuuluvien komiteoiden kokouksiin osallistuvien edustajien matkakustannuksia ei korvata.
      7 artikla
      1.   Euroopan unionin neuvoston pääsihteeri on tämän järjestelyasiakirjan tallettaja.
      2.   Euroopan unioni ja Schengenin säännöstöön osallistuvat valtiot hyväksyvät tämän järjestelyasiakirjan omien menettelyjensä mukaisesti.
      3.   Tämän järjestelyasiakirjan voimaantulo edellyttää, että Euroopan unioni ja ainakin yksi Schengenin säännöstöön osallistuva valtio ovat hyväksyneet sen.
      4.   Tämä järjestelyasiakirja tulee voimaan Euroopan unionin ja asianomaisen Schengenin säännöstöön osallistuvan valtion välillä asianomaisen hyväksymis- tai ratifioimisasiakirjan tallettajalle toimittamista seuraavan toisen kuukauden ensimmäisenä päivänä.
      5.   Liechtensteinin osalta tämä järjestelyasiakirja tulee voimaan vasta, kun Liechtensteinin kanssa tehty osallistumispöytäkirja on tullut voimaan.
      8 artikla
      1.   Norjan ja Islannin osalta tämän järjestelyasiakirjan voimassaolo päättyy, kun Norjan ja Islannin kanssa tehdyn osallistumissopimuksen voimassaolo päättyy.
      2.   Sveitsin osalta tämän järjestelyasiakirjan voimassaolo päättyy, kun Sveitsin kanssa tehdyn osallistumissopimuksen voimassaolo päättyy.
      3.   Liechtensteinin osalta tämän järjestelyasiakirjan voimassaolo päättyy, kun Liechtensteinin kanssa tehdyn osallistumispöytäkirjan voimassaolo päättyy.
      4.   Järjestelyasiakirjan voimassaolon päättymisestä on ilmoitettava tallettajalle.
      9 artikla
      Tämä järjestelyasiakirja ja yhteinen julistus laaditaan yhtenä kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron, islannin ja norjan kielellä, ja kukin teksti on yhtä todistusvoimainen.

         Съставено в Брюксел на двадесет и втори септември две хиляди и единадесета година.
         Hecho en Bruselas, el veintidós de septiembre de dos mil once.
         V Bruselu dne dvacátého druhého září dva tisíce jedenáct.
         Udfærdiget i Bruxelles den toogtyvende september to tusind og elleve.
         Geschehen zu Brüssel am zweiundzwanzigsten September zweitausendelf.
         Kahe tuhande üheteistkümnenda aasta septembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
         Done at Brussels on the twenty-second day of September in the year two thousand and eleven.
         Fait à Bruxelles, le vingt-deux septembre deux mille onze.
         Fatto a Bruxelles, addì ventidue settembre duemilaundici.
         Briselē, divi tūkstoši vienpadsmitā gada divdesmit otrajā septembrī.
         Priimta du tūkstančiai vienuoliktų metų rugsėjo dvidešimt antrą dieną Briuselyje.
         Kelt Brüsszelben, a kétezer-tizenegyedik év szeptember huszonkettedik napján.
         Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
         Gedaan te Brussel, de tweeëntwintigste september tweeduizend elf.
         Sporządzono w Brukseli dnia dwudziestego drugiego września roku dwa tysiące jedenastego.
         Feito em Bruxelas, em vinte e dois de setembro de dois mil e onze.
         Întocmit la Bruxelles la douăzeci și doi septembrie două mii unsprezece.
         V Bruseli dňa dvadsiateho druhého septembra dvetisícjedenásť.
         V Bruslju, dne dvaindvajsetega septembra leta dva tisoč enajst.
         Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
         Som skedde i Bryssel den tjugoandra september tjugohundraelva.
         Gjört í Brussel þann tuttugasta og annan september árið tvö þúsund og ellefu.
         Utferdiget i Brussel den tjueandre september to tusen og elleve.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir hönd lýðveldisins Íslands

            Für das Fürstentum Liechtenstein

            For Kongeriket Norge

            Für die Schweizerische Eidgenossenschaft
            Pour la Confédération suisse
            Per la Confederazione svizzera

         (1)  EYVL L 281, 23.11.1995, s. 31.

         (2)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).

         (3)  Tämän järjestelyasiakirjan allekirjoitusajankohtana komissio hyväksyy tällaiset säädökset tai toimenpiteet yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 182/2011 (EUVL L 55, 28.2.2011, s. 13) mukaisesti tai ne hyväksytään menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY 5 a artiklan mukaisesti (EYVL L 184, 17.7.1999, s. 23), sellaisena kuin se on viimeksi muutettuna 17 päivänä heinäkuuta 2006 tehdyllä neuvoston päätöksellä 2006/512/EY (EUVL L 200, 22.7.2006, s. 11).

         LIITE
         Luettelo komiteoista, jotka avustavat Euroopan komissiota sen käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa:

                     —

                     komitea, joka on perustettu yhtenäisestä viisumin kaavasta 29 päivänä toukokuuta 1995 annetulla neuvoston asetuksella (EY) N:o 1683/95 (1);

                     —

                     komitea, joka on perustettu toisen sukupolven Schengenin tietojärjestelmän (SIS II) perustamisesta, toiminnasta ja käytöstä 20 päivänä joulukuuta 2006 annetulla Euroopan parlamentin ja neuvoston asetuksella (EY) N:o 1987/2006 (2) ja toisen sukupolven Schengenin tietojärjestelmän (SIS II) perustamisesta, toiminnasta ja käytöstä 12 päivänä kesäkuuta 2007 tehdyllä neuvoston päätöksellä 2007/533/YOS (3). Tämä komitea avustaa Euroopan komissiota myös seuraavien säädösten soveltamisessa:

                                 —

                                 Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (4),

                                 —

                                 neuvoston asetus (EY) N:o 1104/2008, annettu 24 päivänä lokakuuta 2008, siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) (5),

                                 —

                                 neuvoston päätös 2008/839/YOS, tehty 24 päivänä lokakuuta 2008, siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) (6);

                     —

                     komitea, joka on perustettu Sirene-käsikirjan muuttamisessa noudatettavista menettelyistä 19 päivänä helmikuuta 2004 tehdyllä neuvoston päätöksellä 2004/201/YOS (7) ja Sirene-käsikirjan muuttamisessa noudatettavista menettelyistä 19 päivänä helmikuuta 2004 annetulla neuvoston asetuksella (EY) N:o 378/2004 (8) avustamaan Euroopan komissiota Sirene-käsikirjan muuttamisessa;

                     —

                     komitea, joka on perustettu verkkoteknologiaan perustuvan suojatun tieto- ja koordinointiverkoston perustamisesta maahanmuuton hallinnasta vastaavia jäsenvaltioiden viranomaisia varten 16 päivänä maaliskuuta 2005 tehdyllä neuvoston päätöksellä 2005/267/EY (9);

                     —

                     komitea, joka on perustettu henkilöiden liikkumista rajojen yli koskevasta yhteisön säännöstöstä (Schengenin rajasäännöstö) 15 päivänä maaliskuuta 2006 annetulla Euroopan parlamentin ja neuvoston asetuksella (EY) N:o 562/2006 (10) avustamaan Euroopan komissiota ulkorajojen alalla;

                     —

                     yhteisvastuuta ja maahanmuuttovirtojen hallintaa käsittelevä yhteinen komitea, joka on perustettu ulkorajarahaston perustamisesta vuosiksi 2007–2013 osana yhteisvastuuta ja maahanmuuttovirtojen hallintaa koskevaa yleisohjelmaa 23 päivänä toukokuuta 2007 tehdyllä Euroopan parlamentin ja neuvoston päätöksellä N:o 574/2007/EY (11);

                     —

                     komitea, joka on perustettu yhteisön viisumisäännöstön laatimisesta (viisumisäännöstö) 13 päivänä heinäkuuta 2009 annetulla Euroopan parlamentin ja neuvoston asetuksella (EY) N:o 810/2009 (12) (viisumikomitea).

            (1)  EYVL L 164, 14.7.1995, s. 1.

            (2)  EUVL L 381, 28.12.2006, s. 4.

            (3)  EUVL L 205, 7.8.2007, s. 63.

            (4)  EUVL L 218, 13.8.2008, s. 60.

            (5)  EUVL L 299, 8.11.2008, s. 1.

            (6)  EUVL L 299, 8.11.2008, s. 43.

            (7)  EUVL L 64, 2.3.2004, s. 45.

            (8)  EUVL L 64, 2.3.2004, s. 5.

            (9)  EUVL L 83, 1.4.2005, s. 48.

            (10)  EUVL L 105, 13.4.2006, s. 1.

            (11)  EUVL L 144, 6.6.2007, s. 22.

            (12)  EUVL L 243, 15.9.2009, s. 1.

      SOPIMUSPUOLTEN YHTEINEN JULISTUS ERITYISESTÄ OSALLISTUMISESTA SCHENGENIN SÄÄNNÖSTÖN TÄYTÄNTÖÖNPANOON, SOVELTAMISEEN JA KEHITTÄMISEEN
      Sopimuspuolet julistavat yhdessä, että Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton erityistä osallistumista Schengenin säännöstön täytäntöönpanoon, soveltamiseen ja kehittämiseen ei voida pitää oikeudellisena tai poliittisena ennakkotapauksena millään muulla Euroopan unionin ja kyseisten valtioiden välisen yhteistyön alalla.


title: 2012/555/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka V – Tilintarkastustuomioistuin#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka V – Tilintarkastustuomioistuin

text:
               17.10.2012

               FI

               Euroopan unionin virallinen lehti

               L 286/104

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka V – Tilintarkastustuomioistuin
   (2012/555/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2010 (1),

               —

               ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0260/2011) (2),

               —

               ottaa huomioon tilintarkastustuomioistuimen vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0091/2012),

               1.

               myöntää tilintarkastustuomioistuimen pääsihteerille vastuuvapauden tilintarkastustuomioistuimen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 64, 12.3.2010.

      (2)  EUVL C 332, 14.11.2011, s. 1.

      (3)  EUVL C 326, 10.11.2011, s. 1.

      (4)  EUVL C 332, 14.11.2011, s. 134.

      (5)  EYVL L 248, 16.9.2002, s. 1.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka V – Tilintarkastustuomioistuin
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2010 (1),

                  —

                  ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0260/2011) (2),

                  —

                  ottaa huomioon tilintarkastustuomioistuimen vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista,

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0091/2012),

                  1.

                  korostaa, että ulkopuolinen tilintarkastaja tarkasti tilintarkastustuomioistuimen tilinpäätöksen vuonna 2010; ottaa huomioon, että riippumaton tarkastaja antoi kertomuksessaan seuraavan lausunnon: ”katsomme, että tilinpäätös antaa oikean ja riittävän kuvan Euroopan tilintarkastustuomioistuimen taloudellisesta asemasta 31 päivältä joulukuuta 2010 ja rahavirroista päättyneeltä varainhoitovuodelta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002, kyseisen neuvoston asetuksen soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 ja Euroopan unionin kirjanpitosääntöjen mukaisesti” (6);

                  2.

                  panee kuitenkin merkille, että kyseessä on ”perinteinen” tilintarkastus, jossa tarkastetaan, ”onko rahoitustoimet kirjattu ja ilmoitettu asianmukaisesti, onko ne toteutettu laillisesti ja sääntöjenmukaisesti ja onko varainhoito ollut taloudellista, tehokasta ja vaikuttavaa” (riippumattoman tarkastajan kertomus, 1 luvun kolmas alakohta); toivoo, että tulevissa tarkastuksissa otetaan huomioon tulosindikaattorit ja tavoitteet;

                  3.

                  pyytää parantamaan toimitettujen sisäisten tarkastusten lukumäärää ja tyyppiä koskevan yhteenvedon laatua sekä annettuja suosituksia ja niiden seurantaa ja toivoo, että yhteenveto olisi informatiivisempi ja relevantimpi;

                  4.

                  toteaa, että vuonna 2010 tilintarkastustuomioistuimella oli käytettävissään maksusitoumusmäärärahoja kaikkiaan 148 600 000 euroa (188 000 000 euroa vuonna 2009) ja että niiden käyttöaste oli 93 prosenttia (92,1 prosenttia vuonna 2009); korostaa, että tilintarkastustuomioistuimen talousarvio on luonteeltaan puhtaasti hallinnollinen ja että määrärahoista 80 prosenttia käytetään toimielimen henkilöstöä koskeviin menoihin ja 20 prosenttia kiinteistöihin, irtaimeen omaisuuteen, laitteisiin ja muihin hallinnosta johtuviin menoihin;

                  5.

                  panee merkille, että osaston 1 ”Toimielimen henkilöstö” määrärahojen käyttöaste nousi vuodesta 2009, jolloin se oli 87,6 prosenttia, 92,3 prosenttiin vuonna 2010; ottaa huomioon, että osaston 2 ”Kiinteistöt, irtain omaisuus, laitteet ja muut hallinnosta johtuvat menot” määrärahoista käytettiin 98 prosenttia vuonna 2010;

                  6.

                  panee tyytyväisenä merkille, että tilintarkastustuomioistuin on rakenneuudistuksen jälkeen vähentänyt turvallisuuspalvelujen vuotuisia kustannuksia 500 000 eurolla sekä tehostanut palvelujen tarjoamista ja parantanut riskinhallintaa;

                  7.

                  pyytää Euroopan petostentorjuntavirastoa (OLAF) nopeuttamaan tilintarkastustuomioistuimen sille vuonna 2010 ilmoittamia sääntöjenvastaisuuksia koskevien väitteiden tutkintaa;

                  8.

                  panee tyytyväisenä merkille, että tilintarkastustuomioistuin on jo tarkistanut jäsentensä menettelysääntöjä ja että menettelysääntöjen mukaan jäsenten taloudellisia sidonnaisuuksia koskevat ilmoitukset on nyt julkistettava internetissä;

                  9.

                  panee merkille, että tilintarkastustuomioistuin julkaisi vuonna 2010 kaksi vuosikertomusta, 40 erityisvuosikertomusta (37 vuonna 2009), 14 erityiskertomusta (18 vuonna 2009) ja kuusi lausuntoa (1 vuonna 2009); ehdottaa painokkaasti, että tilintarkastustuomioistuin arvioisi erityiskertomuksiinsa sisältyvien päätelmien vaikutukset ja täytäntöönpanon kohtuullisen ajan kuluessa sekä ilmoittaisi talousarvion valvontavaliokunnalle havainnoistaan;

                  10.

                  katsoo, että eturistiriitojen estäminen ja havaitseminen on erittäin tärkeää resurssien asianmukaisen käytön sekä yleisön unionin toimielimiä kohtaan tunteman luottamuksen kannalta; odottaa tilintarkastustuomioistuimen erityiskertomusta, joka koskee eturistiriitojen hallintaa Euroopan lentoturvallisuusvirastossa, Euroopan kemikaalivirastossa, Euroopan elintarviketurvallisuusviranomaisessa ja Euroopan lääkevirastossa, suunnitelmien mukaisesti kesäkuun 2012 loppuun mennessä;

                  11.

                  on ilahtunut tilintarkastustuomioistuimen ja talousarvion valvontavaliokunnan välisestä hyvässä hengessä toteutettavasta ammatillisesta yhteistyöstä; ilmaisee tässä yhteydessä tyytyväisyytensä tilintarkastustuomioistuimen toimiin roolinsa parantamiseksi parlamentin pyynnöstä, jotta sillä olisi enemmän ja syvällisempää vaikutusvaltaa ja jotta sen lausunnot ja kertomukset olisivat vaikuttavampia ja käyttökelpoisempia ja sen järjestelmät ja menettelyt luotettavampia ja jotta näin voitaisiin lujittaa toimielinten välistä synergiaa;

                  12.

                  kiittää tilintarkastustuomioistuimen ja talousarvion valvontavaliokunnan toimivaa yhteistyötä yhteisyritysten vuoden 2010 talousarvion toteuttamista koskevassa vastuuvapausmenettelyssä; pyytää tilintarkastustuomioistuinta toimittamaan vastuuvapauden myöntävälle viranomaiselle erityiskertomuksen yhteisyritysten perustamisen vaikuttavuudesta sekä lisäarvosta, jota ne tuovat tutkimusta, teknologista kehitystä ja esittelyä koskevien unionin ohjelmien tehokkaaseen täytäntöönpanoon;

                  13.

                  palauttaa mieliin, että tilintarkastustuomioistuin hyväksyi kaudeksi 2009–2012 tarkastusstrategian ja määritteli sitä varten seuraavat tavoitteet: 1) maksimoidaan tarkastusten yleinen vaikutus ja 2) lisätään tehokkuutta käyttämällä resursseja optimaalisesti; toteaa tyytyväisenä, että tilintarkastustuomioistuin on toteuttanut seuraavat ensisijaiset tavoitteet vuonna 2010 (7):

                              —

                              toiminnantarkastuksia koskeva tavoite (12–15 tarkastuskertomusta vuodessa) saavutettiin

                              —

                              uusia tuotteita kehitettiin – laadittiin uudelle komissiolle riskejä ja haasteita koskeva asiakirja (lausunto nro 1/2010) ja otettiin käyttöön uusi järjestelmä, jonka avulla tilintarkastustuomioistuimen suositusten perusteella toteutetusta seurannasta raportoidaan vuodesta 2012 alkaen

                              —

                              tilintarkastustuomioistuimen sisäiset säännöt tarkistettiin päätöksenteon järkeistämistä (jaostojen perustaminen) ja hallinnon lujittamista silmällä pitäen

                              —

                              laadittiin kattava joukko tulosindikaattoreita

                              —

                              EU:n talousarvion toteuttamista koskevaan vuotuiseen tarkastukseen (DAS-tarkastus) sovellettavan lähestymistavan kehittämistä jatkettiin ulkopuolisten asiantuntijoiden avulla toimineen sisäisen mietintäryhmän esittämien suositusten perusteella

                              —

                              tukitoiminnoista siirrettiin useita virkoja tarkastustoimintaan;

                  14.

                  on tyytyväinen siihen, että tarkastustehtäviin liittyvien virkojen määrä lisääntyi 6 prosenttia (8);

                  15.

                  ottaa huomioon, että vuonna 2010 tilintarkastustuomioistuimella oli käytössään 889 virkamiestä, 48 sopimussuhteista toimihenkilöä ja 17 työkomennuksella työskentelevää kansallista asiantuntijaa; ottaa huomioon, että 557 virkamiestä työskenteli tarkastusjaostoissa, ja heistä 123 oli tilintarkastustuomioistuimen jäsenten kabinettien palveluksessa; toivoo, että vuotuisessa toimintakertomuksessa esitetään vastaisuudessa kattava taulukko kaikista tilintarkastustuomioistuimen käytettävissä olevista henkilöresursseista tehtäväryhmän, palkkaluokan, sukupuolen, ammatilliseen koulutukseen osallistumisen sekä kansallisuuden mukaan jaoteltuna;

                  16.

                  katsoo, että tilintarkastustuomioistuimen toiminnan optimoimiseksi edelleen entistä suuremman osan tilintarkastustuomioistuimen virkamiehistä pitäisi olla erikoistunut tarkastustehtäviin ja hoitaa pelkästään niitä; edellyttää tämän osuuden kasvavan tulevaisuudessa;

                  17.

                  panee lisäksi merkille, että tilintarkastustuomioistuin teki kaikkiaan 376 tarkastuskäyntiä, joista 351 jäsenvaltioihin ja 25 muihin kohteisiin (Ranska: 52, Saksa: 38, Yhdistynyt kuningaskunta: 32, Italia: 30, Espanja: 26, Alankomaat: 23, Ruotsi: 15, Portugali: 14, Kreikka: 13, Tanska: 12, Luxemburg: 11, Unkari: 10, Puola: 10);

                  18.

                  pyytää tilintarkastustuomioistuinta sisällyttämään tuleviin työohjelmiinsa aiempien erityistarkastusten järjestelmällisen seurannan riittävän ajan kuluttua, jotta voidaan arvioida edistystä;

                  19.

                  ilmaisee tyytyväisyytensä siihen, että tilintarkastustuomioistuin mittaa resurssien vaikuttavaa ja tehokasta käyttöä soveltamalla keskeisiä tulosindikaattoreita; panee merkille jatkuvan edistymisen; toivoo kuitenkin, että tilintarkastustuomioistuin lisäisi entisestään määräajassa annettujen alustavien tarkastushavaintojen esittämistä, koska siten sillä on mahdollisuus varmentaa tarkastuskohteiden kanssa keskeisten havaintojen paikkansapitävyys (9);

                  20.

                  toteaa, että luonnoksessa uudeksi varainhoitoasetukseksi säädetään, että virastot voivat nimittää tilintarkastustuomioistuinta kuultuaan riippumattoman ulkoisen tarkastajan, joka tarkastaisi, onko viraston talousarvion toteuttaminen varainhoitoasetuksen säännösten mukaista; toteaa, että sen jälkeen tilintarkastustuomioistuin ottaisi ulkoisen tarkastajan kertomuksen huomioon laatiessaan lausuntonsa; panee merkille, että tilintarkastustuomioistuin käynnisti vuonna 2011 kokeiluhankkeen Euroopan elin- ja työolojen kehittämissäätiön (EUROFOUND) kanssa;

                  21.

                  seuraa kiinnostuneena pilottihanketta ja sen tuloksia; on ilahtunut siitä, että tästä uudesta menettelystä voi olla hyötyä, jos sen avulla voidaan järkeistää tilintarkastustuomioistuimen työmäärää; on kuitenkin sitä mieltä, että tuloksia olisi arvioitava pääasiassa laadun eikä aikaa ja kustannuksia koskevien indikaattorien pohjalta;

                  22.

                  kannustaa tilintarkastustuomioistuinta analysoimaan vuoden 2012 aikana syvällisesti neuvoston valvontajärjestelmät, kuten vuoden 2009 vastuuvapautta koskevassa parlamentin päätöslauselmassa (10) todetaan (8 kohta);

                  23.

                  odottaa mielenkiinnolla vertaisarviointia, jonka tilintarkastustuomioistuin aikoo toteuttaa vuonna 2012; vahvistaa aikomuksensa laatia valiokunta-aloitteinen mietintö tilintarkastustuomioistuimelle mahdollisesti esitettävistä parannuksista; toivoo saavansa tietoa viimeisimmän vertaisarvioinnin päätelmien täytäntöönpanosta;

                  24.

                  vahvistaa myös aikomuksensa ehdottaa tilintarkastustuomioistuimen jäsenehdokkaiden nimittämistä koskevien sääntöjen tarkistamista, jotta voidaan parantaa vaadittavia edellytyksiä ja siten mukauttaa tilintarkastustuomioistuinta paremmin nykyisiin ja tuleviin haasteisiin.

         (1)  EUVL L 64, 12.3.2010.

         (2)  EUVL C 332, 14.11.2011, s. 1.

         (3)  EUVL C 326, 10.11.2011, s. 1.

         (4)  EUVL C 332, 14.11.2011, s. 134.

         (5)  EYVL L 248, 16.9.2002, s. 1.

         (6)  EUVL C 267, 9.9.2011, s. 3.

         (7)  Vuotuinen toimintakertomus vuodelta 2010, s. 26.

         (8)  Vuotuinen toimintakertomus vuodelta 2010, s. 34.

         (9)  Vuotuinen toimintakertomus vuodelta 2010, s. 30.

         (10)  EUVL L 250, 27.9.2011, s. 94.